recursal/SuperWikiNEXT-32B huggingface dataset:
**Matti Pulli** (11. kesäkuuta 1932 Kirvu - 19. joulukuuta 2020) oli suomalainen lainopin kandidaatti ja Vammalan pitkäaikainen kaupunginjohtaja.

Matti Pulli aloitti uransa Hämeenlinnan kaupunginviskaalina ja oli sen jälkeen eri tehtävissä Iisalmessa ja Rovaniemellä. Vammalan kaupunginjohtajaksi Pulli tuli 1968 ja hän hoiti tehtävää vuoteen 1995 saakka, jolloin hän jäi eläkkeelle.

Pullin aikana rakennettiin valtaosa Vammalan kunnallistekniikasta ja katuverkosta sekä rakennettiin kaupungin vuokra-asuntoja eri puolille kaupunkia. Vuonna 1969 valmistui uusi aluesairaala ja 1973 Sylvään koulu, joka aloitti toimintansa Suomen ensimmäisenä peruskoulurakennuksena. Uusi pääkirjasto valmistui 1988.

Matti Pullille myönnettiin Vammalan venäläisen ystävyyskaupungin Kashinin kunniakansalaisen arvonimi.

Lähteet
-------

1. 1 2 3 4  Heljä Leppäniemi ja Pentti Lahtinen : Muistoissa Matti Pulli – Vammalan pitkäaikainen kaupunginjohtaja nukkui pois joulukuussa, Alueviesti 28.01.2021
2. ↑  Mika Lampi : Vammalan pitkäaikainen kaupunginjohtaja Matti Pulli oli "jämäkkä, mutta leppoisa" – Läheiset työkaverit muistelevat joulukuussa kuollutta vuosikymmenien paikallista vaikuttajaa, Tyrvään Sanomat 25.1.2021 (Tilaajille)
3. ↑  Alpo Jokinen muistelee kaupunginjohtaja Matti Pullia – "Hän oli voimakas Vammalan kehittäjä", Alueviesti 7.2.2021
**Oikeuksien julistus** on oikeudellinen asiakirja, jossa määritellään yksilön oikeudet, erioikeudet ja vapaudet. Siinä määritellään valtion ja kansalaisen suhde sekä vahvistetaan kansalaisvapauksien oikeudelliset rajat.

Oikeuksien julistus voi muodostaa osan valtion perustuslaista, kuten Yhdysvaltain perustuslaissa. Tällaiset oikeudet sitovat lainsäädäntöelintä, ja niiden muuttaminen on vaikeaa. Oikeuksien julistus voi olla myös tasa-arvoinen muun lainsäädännön kanssa, jolloin sen muuttaminen tapahtuu normaalissa lainsäädäntöprosessissa.

Oikeuksien julistuksia pidetään usein tärkeinä, jopa välttämättöminä, vapauden takaajina ja hallinnon vallan rajoittajina. Ne suojaavat yksilöä julkiselta auktoriteetilta ja saavat hallituksen, oikeuslaitoksen ja kansan ottamaan yksilönoikeudet huomioon.

Oikeuksien julistuksia on arvosteltu siitä, että ne on upotettu lakiin ideologisesti värittyneinä, mutta niitä on vaikea poistaa. Ne voivat myös vaarantaa tuomareiden neutraaliuden ja vetää tuomarit mukaan poliittisiin kiistoihin, vaikka valta päättää oikeuksista pitäisi kuulua vaaleilla valituille poliitikoille eikä tuomareille. Ihmisoikeuksien julistusta on arvosteltu koko ihmisoikeuksien ajatuksen pätevyydestä ja siitä, että tavalliset lait suojelevat jo niitä.

Lähteet
-------

1. 1 2 3 4  Heywood, Andrew: *Key Concepts in Politics and International Relations*, s. 14–15. Palgrave, 2015. ISBN 978-1-137-48961-6.
Kyiv Digital -mobiilipalvelun logo.
**Kiev Digital** (ukr. Київ Цифровий,  *Kyjiv Tsyfrovyi*) on Kiovan kaupunkiin ja sen palveluihin keskittyvä ukrainalainen matkapuhelinsovellus, jonka avulla kiovalaiset ja paikkakunnalla liikkuvat muualta tulevat voivat saada käytöönsä erilaisia digitaalisia palveluja. Sovellus julkaistiin vuonna 2021. Osa palveluista, kuten joukkoliikenneliput tai pysäköinti ovat maksullisia palveluja. Toiset, kuten esimerkiksi joukkoliikennekartat, ilmanlaatutiedotteet ja sodan aikaisista ilmahälyytyksistä sekä pommisuojista tiedottaminen samoin kuin ulkonaliikkumiskiellon ohjeistus, ovat ilmaisia palveluja.

Esimerkki ilmahälyytyksen alkamisesta ja päättymisestä kertovista viesteistä 20. joulukuuta 2023 Kiovassa (englanniksi). Kyiv Digital -palvelun käyttäjä voi asettaa tapahtumille myös sanallisen äänitiedotteen.
Venäjän hyökkäyssodan alettua 24. helmikuuta 2022, kaupungin digitaalipalvelujen mobiilisovellusta muokattiin hyvin nopeasti palvelemaan käyttäjiään myös sotaa koskevavan paikallisen tiedotuksen välineenä. Palvelun väestönsuojeluominaisuus kertoo esimerkiksi ilmahälyytysten alkamisen ja päättymisen, lähimmän pommisuojan ja apteekin sijainnin. 15. maaliskuuta 2022 mennessä sovelluksen oli ladannut noin 1,5 miljoonaa mobiilikäyttäjää. Elokuussa 2023 sovellusta käytti jo yli 2,8 miljoonaa Kiovan 3,3 miljoonasta asukkaasta.

Käyttäjä voi valita haluamansa ilmoitusäänen ilmahälyytyksen alkamiselle ja päättymiselle. Ukrainankielen ohella sovellus toimii myös englanniksi.

Lähteet
-------

1. ↑  У застосунку «Київ Цифровий» з'явилась мапа працюючих АЗС *Ukrinfirm, ukrinform.ua*.  10.3.2022. Viitattu 20.12.2023. (ukrainaksi)
2. 1 2 3 4  Isobel Koshiw & Lisa O'Carroll: Kyiv transport app is transformed into life-saving war information tool *The Guardian, theguardian.com*.  15.3.2022. Viitattu 20.12.2023. (englanniksi)
3. 1 2 3  Tom Bateman & Naira Davlashyan: Kyiv Digital used to sell metro tickets. Now the app helps people in Ukraine's capital survive a war *Euronews, theguardian.com*.  18.3.2022. Viitattu 20.12.2023. (englanniksi)
4. ↑  Kyiv Digital: A Model of City Resilience - Urban Technology Alliance *urbantechnologyalliance.org*.  15.3.2022. Viitattu 20.12.2023. (englanniksi)
5. ↑  Vera Bergengruen: ‘We Became Like a Big Startup.’ How Kyiv Adapted the City’s Tech to Save Lives *Time, time.com*.  4.4.2022. Viitattu 20.12.2023. (englanniksi)
6. ↑  Anatolii Vovniuk: Kyiv.Digital: a digital umbrella for the city *smartcitiesworld.net*.  5.10.2023. Viitattu 20.12.2023. (englanniksi)

Aiheesta muualla
----------------

* Souwie Buis (21.3.2022) Finding Shelter, Voting on Petitions and More – The Kyiv Digital App (englanniksi) (democracy-technologies.org)
* Kyiv Digital Play-kaupassa (Android-laitteille) (play.google.com) ja AppStoressa (iPhone-laitteille) (apps.apple.com) (englanniksi)
Marten de Roon vuonna 2016.
**Marten de Roon** (s. 29. maaliskuuta 1991 Zwijndrecht) on alankomaalainen jalkapalloilija, pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Atalantaa.

De Roon nousi Sparta Rotterdamin junioreista edustusjoukkueeseen kauden 2009–2010 lopulla. Kesällä 2012 hän siirtyi Heerenveeniin, jossa hän pelasi kolme kautta. Kauden 2015–2016 hän pelasi Italian Serie A:ssa Atalantan joukkueessa ja kauden 2016–2017 Englannin Valioliigassa Middlesbrough'n joukkueessa, jonka pudottua mestaruussarjaan hän palasi Atalantaan elokuussa 2017. Hän on vuoden 2022 loppuun mennessä pelannut 218 Serie A -ottelua, joissa hän on tehnyt 12 maalia, ja 33 valioliigaottelua, joissa hän on tehnyt neljä maalia. Mestarien liigassa hän on kaudella 2019–2020 pelannut yhdeksän ottelua, joista kahdeksassa täydet minuutit, kaudella 2020–2021 kuusi ottelua, joista viidessä täyden ajan, ja kaudella 2021–2022 kuusi ottelua, joista neljä alusta loppuun.

De Roon pelasi Alankomaiden A-maajoukkueessa ensimmäisen kerran marraskuussa 2016 MM-karsintaottelussa Luxemburgia vastaan. Vuoden 2022 loppuun mennessä hän on pelannut 35 maaottelua, joissa 24 kertaa avauskokoonpanossa. Kesän 2021 EM-kilpailuissa hän pelasi avauskokoonpanossa kaksi ensimmäistä alkulohko-ottelua ja tappiollisen neljännesvälieräottelun Tšekkiä vastaan. MM-kilpailuissa 2022 hän tuli kahdessa ensimmäisessä ottelussa vaihdosta kentälle ja pelasi loput kolme ottelua avauskokoonpanossa.

Lähteet
-------

1. 1 2 3  Marten de Roon Transfermarkt-sivustolla (englanniksi)

  

Atalanta – Serie A
1 Musso |
2 Tolói |
3 Holm |
6 Palomino |
7 Koopmeiners |
8 Pašalić |
9 Muriel |
10 Touré |
11 Lookman |
13 Éderson |
15 De Roon |
17 De Ketelaere |
19 Djimsiti |
20 Bakker |
21 Zortea |
22 Ruggeri |
23 Kolašinac |
25 Adopo |
29 Carnesecchi |
31 Rossi |
33 Hateboer |
42 Scalvini |
59 Mirantšuk |
77 Zappacosta |
90 Scamacca |
Valmentaja Gasperini

Alankomaiden joukkue – Jalkapallon EM-kilpailut 2020
1 Stekelenburg |
2 Veltman |
3 de Ligt |
4 Aké |
5 Wijndal |
6 de Vrij |
7 Berghuis |
8 Wijnaldum |
9 L. de Jong |
10 Depay |
11 Promes |
12 van Aanholt |
13 Krul |
14 Klaassen |
15 de Roon |
16 Gravenberch |
17 Blind |
18 Malen |
19 Weghorst |
20 van de Beek |
21 F. de Jong |
22 Dumfries |
23 Bizot |
24 Koopmeiners |
25 Timber |
26 Gakpo |
Valmentaja de Boer

Alankomaiden joukkue – Jalkapallon MM-kilpailut 2022
1 Pasveer |
2 Timber |
3 de Ligt |
4 van Dijk |
5 Aké |
6 de Vrij |
7 Bergwijn |
8 Gakpo |
9 L. de Jong |
10 Depay |
11 Berghuis |
12 Lang |
13 Bijlow |
14 Klaassen |
15 de Roon |
16 Malacia |
17 Blind |
18 Janssen |
19 Weghorst |
20 Koopmeiners |
21 F. de Jong |
22 Dumfries |
23 Noppert |
24 Taylor |
25 Simons |
26 Frimpong |
Valmentaja van Gaal
Berat Djimsiti toukokuussa 2016.
**Berat Ridvan Djimsiti** (s. 19. helmikuuta 1993 Zürich, Sveitsi) on sveitsiläis-albanialainen jalkapalloilija, pelipaikaltaan puolustaja. Albaniassa hänen sukunimensä kirjoitetaan muodossa Gjimshiti. Hän edustaa Italian Serie A:ssa pelaavaa Atalantaa.

Djimsiti nousi FC Zürichin junioreista edustusjoukkueeseen kaudella 2011–2012 ja pelasi seuraavasta kaudesta alkaen vakiokokoonpanossa. Hän pelasi viiden kauden aikana Sveitsin Superliigassa 110 ottelua ja teki niissä viisi maalia. Tammikuussa 2016 hän siirtyi italialaisseura Atalantaan. Kauden 2016–2017 hän pelasi lainalla Serie B:ssä Avellinon joukkueessa ja kauden 2017–2018 Serie A:ssa Beneventon joukkueessa. Kaudesta 2018–2019 alkaen hän on saanut enemmän peliaikaa myös Atalantassa. Hän on pelannut Serie A:ssa kaikkiaan 196 ottelua ja tehnyt niissä neljä maalia. Mestarien liigassa hän on pelannut Atalantassa 19 ottelua. Eurooppa-liigassa hän on pelannut Zürichissä viisi ottelua ja tehnyt yhden maalin sekä Atalantassa yhdeksän ottelua, joissa on viimeistellyt kolme maalia.

Djimsiti pelasi Sveitsin nuorisomaajoukkueissa. Aikuisten maaotteluissa hän on edustanut Albanian maajoukkuetta, jossa hän pelasi ensimmäisen kerran EM-karsintaotteluissa syyskuussa 2015. Hän teki toistaiseksi ainoan maaottelumaalinsa neljännessä maaottelussaan lokakuussa 2015 EM-karsinnassa Armeniaa vastaan. Albania selviytyi EM-kilpailuihin mutta Djimsitiä ei valittu joukkueeseen. Vuoden 2023 loppuun mennessä Djimsiti on pelannut 54 maaottelua. Otteluista 12 on ollut MM-karsintaotteluita, 19 EM-karsintaotteluita ja 12 Kansojen liigan otteluita.

Lähteet
-------

1. 1 2 3  Berat Djimsiti Transfermarkt-sivustolla (englanniksi)

  

Atalanta – Serie A
1 Musso |
2 Tolói |
3 Holm |
6 Palomino |
7 Koopmeiners |
8 Pašalić |
9 Muriel |
10 Touré |
11 Lookman |
13 Éderson |
15 De Roon |
17 De Ketelaere |
19 Djimsiti |
20 Bakker |
21 Zortea |
22 Ruggeri |
23 Kolašinac |
25 Adopo |
29 Carnesecchi |
31 Rossi |
33 Hateboer |
42 Scalvini |
59 Mirantšuk |
77 Zappacosta |
90 Scamacca |
Valmentaja Gasperini
Hans Hateboer toukokuussa 2017.
**Hans Hateboer** (s. 9. tammikuuta 1994 Beerta) on alankomaalainen jalkapalloilija, pelipaikaltaan oikea laitapuolustaja. Hän edustaa Italian Serie A:ssa pelaavaa Atalantaa.

Hateboer aloitti liigauransa tammikuussa 2014 Alankomaiden Eredivisiessa Groningenin joukkueessa. Hänet ajettiin ulos kentältä heti ensimmäisessä ottelussa Waalwijkia vastaan. Ensimmäisen liigamaalinsa hän teki toukokuussa 2014 Alkmaaria vastaan pudotuspeliotteluissa Eurooppa-liigaan pääsystä. Kaudella 2015–2016 hän teki maalin samaisissa pudotuspeleissä Heracles Almeloa vastaan. Ainoan maalinsa Eredivisien runkosarjassa hän teki marraskuussa 2016 ADO Den Haagia vastaan. Hän voitti Alankomaiden cupin 2015 ja teki maalin välieräottelussa Excelsioria vastaan. Hän pelasi Groningenissa kaikkiaam 87 Eredivisien runkosarjan ottelua ja kuusi Eurooppa-liigan ottelua.

Hateboer siirtyi tammikuussa 2017 italialaisseura Atalantaan. Ensimmäisen puolen vuoden aikana hän pelasi kuusi Serie A -ottelua mutta seuraavalla kaudella jo 33, joista avauskokoonpanossa 26. Kaudella 2018–2019 hän pelasi 35 liigaottelua ja teki niissä viisi maalia. Kaudella 2019–2020 hän pelasi 32 Serie A -ottelua. Kaudella 2020–2021 pelaamissaan 22 liigaottelussa hän teki kaksi maalia. Seuraavalla kaudella hän pelasi 21 Serie A:n ottelua. Kaudella 2022–2023 pelaamissaan 17 Italian pääsarjaottelussa hän teki yhden maalin. Mestarien liigassa hän on pelannut 16 ottelua ja teki helmikuussa 2020 kaksi maalia ensimmäisessä neljännesvälieräottelussa espanjalaisseura Valenciaa vastaan Atalantan voittaessa 4–1. Eurooppa-liigassa hän on pelannut Atalantassa 18 ottelua.

Hateboer on pelannut Alankomaiden alle 20- ja alle 21-vuotiaiden maajoukkueissa. Alankomaiden A-maajoukkueessa hän pelasi kolme maaottelua vuonna 2018, kahdeksan ottelua syksyllä 2020 ja kaksi ottelua kesällä 2022. Otteluista kahdeksan on kuulunut Kansojen liigaan.

Lähteet
-------

1. 1 2 3 4  Hans Hateboer Transfermarkt-sivustolla (englanniksi)

  

Atalanta – Serie A
1 Musso |
2 Tolói |
3 Holm |
6 Palomino |
7 Koopmeiners |
8 Pašalić |
9 Muriel |
10 Touré |
11 Lookman |
13 Éderson |
15 De Roon |
17 De Ketelaere |
19 Djimsiti |
20 Bakker |
21 Zortea |
22 Ruggeri |
23 Kolašinac |
25 Adopo |
29 Carnesecchi |
31 Rossi |
33 Hateboer |
42 Scalvini |
59 Mirantšuk |
77 Zappacosta |
90 Scamacca |
Valmentaja Gasperini
**Wies** on kunta Steiermarkin osavaltiossa Itävallassa. Se sijaitsee Deutschlandsbergin piirissä lähellä Slovenian vastaista rajaa. Kunnan pinta-ala on 76,5 neliökilometriä ja korkeus merenpinnasta 341 metriä.

Wiesissä oli vuoden 2019 arvion mukaan 4 380 asukasta. Ulkomaalaisten osuus väestöstä oli vuonna 2001 1,7 prosenttia.

Vuonna 2015 Wiesin kuntaan liitettiin Limberg bei Wiesin, Wernersdorfin ja Wielfresenin kunnat.

Kunnassa on rautatieasema, josta Graz-Köflacher Eisenbahn-yhtiön lähijunat liikennöivät Deutschlandsbergin kautta Graziin.

Lähteet
-------

1. 1 2 3 4  Wies *citypopulation.de*. Viitattu 6.10.2019. (englanniksi)
2. ↑  Statistik Austria: Demographische Daten Wies (PDF-tiedosto) (saksaksi)
3. ↑  Die neue Gemeindestruktur der Steiermark (PDF) (s. 3) *gemeindestrukturreform.steiermark.at*. Viitattu 6.10.2019. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Wies**.
* Marktgemeinde Wies
**Trịnh Thị Ngọ** (1931 – 30. syyskuuta 2016) oli vietnamilainen radiopersoona, joka tuli Vietnamin sodan aikana tunnetuksi lempinimellä **Hanoi Hannah** amerikkalaissotilaille suunnatuista englanninkielisistä propagandaradiolähetyksistään.

Elämäkerta
----------

Ngọ syntyi Hanoissa vuonna 1931, mutta hänen tarkkaa syntymäpäiväänsä ei tunneta. 1950-luvulla hän opetteli englannin kieltä yksityisten opettajien avulla omien sanojensa mukaan ihastuttuaan amerikkalaisiin Hollywood-elokuviin, kuten *Tuulen viemää*. Vuonna 1955 hän aloitti työnsä Voice of Vietnam -radioasemalla käyttäen radiouransa alkupuolella nimeä Thu Hương, joka oli hänen mukaansa helpompi lausua.

Erityisen tunnetuksi Ngọ tuli vuonna 1965 aloitetuista amerikkalaisia vastaan suunnatuista radiolähetyksistään Vietnamin sodan aikana. Lempinimensä *Hanoi Hannah* hän sai amerikkalaisjoukoilta ja nimi annettiin toisen maailmansodan Tokion Ruusun ja Korean sodan Seoul City Suen mukaisesti. Hanoi Hannahin lähetykset olivat tyypillisesti 30 minuuttia pitkiä ja niihin kuului kuluneen kuukauden aikana kuolleiden amerikkalaissotilaiden nimien luettelo. Muita lähetysten aiheita olivat esimerkiksi amerikkalaisten sotatoimien kritisointi, sodan vastaisen liikkeen kehuminen ja amerikkalaisten luokka- ja rotuerojen esilletuonti. Lähetyksiin kuului myös musiikkia ja niissä esitettyjä artisteja olivat esimerkiksi Pete Seeger ja Joan Baez, jotka olivat tulleet tunnetuiksi sodan vastustajina. Lähetysten tarkoitus oli psykologinen sodankäynti amerikkalaisia vastaan, mutta varsinaisia todisteita niiden hyödyllisyydestä ei ole. Usein lähetykset lähinnä suututtivat tai huvittivat kuuntelijoitaan. Jotkut amerikkalaiset sotavangit kuvailivat kovaäänisillä kuulutettuja lähetyksiä hyödyllisiksi niiden toimiessa yhtenä harvoista uutisten lähteistä ulkomaailmasta. Pariisin rauha vuonna 1973 alkoi tehdä Hanoi Hannahin lähetyksistä tarpeettomia ja ne lopetettiin vuoden 1975 jälkeen. Ngọ muutti miehensä kanssa vuonna 1976 Hồ Chí Minhin kaupunkiin, jossa hän työskenteli televisioalalla. Ngọ kuoli Hồ Chí Minhin kaupungissa 30. syyskuuta 2016 ollessaan noin 85-vuotias.

Katso myös
----------

* Lord Haw-Haw, nimitys useille toisen maailmansodan aikana briteille suunnattua saksalaista radiopropagandaa esittäneille kuuluttajille.
* Moskovan Tiltu, suomalaissyntyinen neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille.

Lähteet
-------

1. 1 2 3 4 5 6  Mike Ives: Trinh Thi Ngo, Broadcaster Called ‘Hanoi Hannah’ in Vietnam War, Dies *The New York Times*. Viitattu 17.11.2017. (englanniksi)
2. 1 2 3 4  Spencer C. Tucker: *The Encyclopedia of the Vietnam War*, s. 455. Toinen painos. ABC-CLIO, 2011. ISBN 978-1-85109-960-3. (englanniksi)
**Magnesiumjodidi** (MgI2) on magnesium- ja jodidi-ionien muodostama epäorgaaninen ioniyhdiste. Yhdistettä voidaan käyttää orgaanisen kemian synteeseissä reagenssina ja katalyyttinä.

Ominaisuudet
------------

Huoneenlämpötilassa magnesiumjodidi on valkoista kiteistä ja hygroskooppista ainetta. Yhdisteen alkeiskoppi on heksagonaalinen. Kidevedettömän aineen lisäksi tunnetaan myös kidevedelliset heksa- ja oktahydraatit (MgI2·6H2O ja MgI2·8H2O). Kidevesi poistuu yhdisteen rakenteesta kuumennettaessa. Magnesiumjodidi liukenee erittäin hyvin veteen ja myös hieman eräisiin orgaanisiin liuottimiin kuten etanoliin ja dietyylieetteriin. Aine on Lewis-happo.

Valmistus ja käyttö
-------------------

Magnesiumjodidia valmistetaan neutraloimalla magnesiumoksidia, -hydroksidia tai -karbonaattia vetyjodidilla ja kiteyttämällä liuoksesta. Muodostuva hydraatti riippuu kiteytyslämpötilasta.

MgO + 2 HI → MgI2 + H2O
Mg(OH)2 + 2 HI → MgI2 + 2 H2O
MgCO3 + 2 HI → MgI2 + CO2 + H2O
Magnesiumjodidia voidaan käyttää katalyyttinä Diels–Alder-reaktioissa ja muissa sykloadditioissa, Baylis–Hillman-reaktioissa ja asetaalien valmistuksessa. Sitä käytetään myös reagenssina valmistettaessa alkeeneja ja jodialkoholeja epoksideista ja organomagnesiumyhdisteitä. Magnesiumjodidia voidaan myös lisätä rikin oksideja savukaasuista poistaviin katalyytteihin.

Lähteet
-------

1. 1 2 3 4  Deborah A. Kramer: *Magnesium Compounds, Kirk-Othmer Encyclopedia of Chemical Technology*, John Wiley & Sons, New York, 2004
2. 1 2 3 4 5  Richard C. Ropp: *Encyclopedia of the Alkaline Earth Compounds*, s. 47–49. Newnes, 2012. ISBN 9780444595539. Kirja Googlen teoshaussa (viitattu 5.1.2021). (englanniksi)
3. 1 2 3  Pradyot Patnaik: *Handbook of inorganic chemicals*, s. 527-528. McGraw-Hill Professional, 2002. ISBN 9780070494398. (englanniksi)
4. 1 2  Sanjay R. Chemburkar: *Magnesium Iodide, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 5.1.2021.
Talavera de la Reinan sijainti.
**Talavera de la Reina** on kaupunki Toledon maakunnassa ja Kastilia-La Manchan itsehallintoalueella keskisessä Espanjassa. Kunnassa on noin 85 000 asukasta (2015), ja se on väkiluvussa mitattuna Albaceten jälkeen koko itsehallintoalueen toiseksi suurin kunta.

Kaupungin lähistöllä risteää kaksi jokea, Alberche ja Tajo, joista jälkimmäinen jakaa sen kahtia. Keskellä jokea on kaksi saarta, Chamelo ja Isla Grande. Kuntaa reunustavat vuoristot, pohjoisessa Sierra de Segurilla ja etelässä Cerro Negro.

Talavera de la Reinan perustivat keltit. Rooman valtakunnan aikana se tunnettiin nimellä Caesarobriga. Muslimit valtasivat Talaveran vuonna 712 ja rakensivat sinne linnoituksen ja muurin. Kastilian Alfonso VI valtasi Talavera de la Reinan takaisin vuonna 1083 ja siitä tuli tärkeä kauppakeskus.

Nykyään Talavera de la Reina on hyvin eläväinen ja siellä sijaitsee muun muassa Kastilia-La Manchan yliopiston kampus. Kansainvälisesti Talavera de la Reina tunnetaan keramiikkateollisuudestaan. Kaupungin pääkirkon (Basílica de Nuestra Señora del Prado) seiniä koristavat keramiikkalaatat.

Kuvia
-----

* KehämuuriKehämuuri
* Iglesia de Santiago el NuevoIglesia de Santiago el Nuevo
* Iglesia de Santa María la MayorIglesia de Santa María la Mayor
* Plaza de la TrinidadPlaza de la Trinidad
* Basílica de Nuestra Señora del PradoBasílica de Nuestra Señora del Prado
* Keraamisia laattoja (azulejos), Nuestra Señora del PradoKeraamisia laattoja (*azulejos*), Nuestra Señora del Prado
* Arkeologisia kaivauksiaArkeologisia kaivauksia
* Calle de San SebastianCalle de San Sebastian
* Puente de HierroPuente de Hierro

Lähteet
-------

1. ↑  Instituto Nacional de Estadística
2. ↑  Instituto Nacional de Estadística (Arkistoitu – Internet Archive) (Luettu 23. syyskuuta 2007)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Talavera de la Reina**.
* Ayuntamiento de Talavera de la Reina (espanjaksi)
**King Hu** (viralliselta nimeltään **Hu Jinquan**, yksink.: 胡金铨; perint.: 胡金銓; pinyin: *Hú Jīnquán*; Jyutping: *Wu4 Gam1-cyun4*; 29. huhtikuuta 1932 Peking – 14. tammikuuta 1997 Taipei, Taiwan) oli kiinalainen elokuvaohjaaja. Häntä pidetään yhtenä kiinalaisen elokuvakulttuurin historian tärkeimmistä ja vaikutusvaltaisemmista ohjaajista. Hän voitti vuonna 1975 Cannesin elokuvajuhlilla pääpalkinnon ensimmäisenä kiinalaisena ohjaamallaan elokuvalla *A Touch of Zen*.

Hu muutti 19-vuotiaana Hongkongiin suunnittelijana ennen kuin aloitti työskentelyn näyttelijänä Shaw Brothers -elokuvatuotantoyhtiöllä. Hän aloitti uransa elokuvaohjaajana elokuvalla *Sons of the Good Earth* vuonna 1965, ja saavutti suurta suosiota seuraavalla elokuvallaan *Come Drink With Me*.

Lähteet
-------

1. 1 2 3 4  The Associated Press: King Hu, 65, Maker Of Kung Fu Films *The New York Times*.  17.1.1997. Viitattu 29.12.2023. (englanniksi)
2. ↑  King HU *Festival de Cannes*. Viitattu 29.12.2023. (englanniksi)
3. ↑  King Hu and the Art of Wuxia *Harvard Film Archive*.  15.3.2013. Viitattu 29.12.2023. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Japani
* Australia
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Trove
* Elonet

 |
|  |
| Muut | 
* Europeana
* SNAC
* IdRef

 |

 |
**Rottaihmiset** ovat Gujratissa Pakistanin Punjabissa eläviä mikrokefaliaa eli pienipäisyyttä sairastavia ihmisiä, jotka elävät pääosin kerjäläisinä paikallisen Shah Dolan temppelin valvonnassa. Shah Dola oli paikallinen suufilainen pyhimys.

Temppeliin liittyy hedelmällisyyskultti. Legendan mukaan nainen, joka ei voinut saada lapsia, rukoili siellä ja tuli raskaaksi. Hintana oli se, että pariskunnan esikoinen oli pienipäinen rottalapsi, joka oli luovutettava temppelille.
Temppeli ei enää hyväksy esikoislasten jättämistä sille. On kuitenkin kuvauksia siitä, että temppelin edustajat kiertävät ovelta ovelle ja ottavat mukaansa vammaiset lapset, jotka viedään temppelille. Temppeli ruokkii ja vaatettaa lapset ja käyttää heitä kerjäämiseen.

Rottaihmisille tyypillisiä piirteitä ovat isot korvat, kuonomainen naama ja matala, loiva otsa. He ovat älyllisesti vajavaisia eivätkä pysty edes puhumaan.
Osa paikallisista uskoo rottaihmisten olevan pyhiä ja lähempänä jumalaa. Pakistanin yläluokka ja sivistyneistö taas uskoo rottaihmisten olevan lapsia, joiden pään kasvun papit tai perhe on keinotekoisesti estänyt ja jotka on kasvatettu kerjäläisorjiksi. Asiantuntijat pitävät vammaisuuden aiheuttamista keinotekoisesti siirtomaa-aikaisena myyttinä.

Mutantteja tutkineen biologian tohtorin Armand Leroin mukaan pienipäisyys ei kuitenkaan ole keinotekoisesti aikaansaatua, koska kukaan, jonka kanssa hän on keskustellut, ei ole sellaista nähnyt, ja sen biologinen todennäköisyys on hänen mielestään vähäinen, sillä tällaisen toiminnan tuloksena ihminen kuolisi. Pienipäisyys on yleistä pakistanilaisväestön keskuudessa myös Britanniassa. Syynä yleisyyteen pidetään pakistanilaisten sisäsiittoisuutta: noin 60 prosenttia pakistanilaisten avioliitoista solmitaan serkusten kesken, ja pienipäisyys on peittyvästi periytyvä eli resessiivinen ominaisuus, jonka aiheuttava geeni lapsen on saatava molemmilta vanhemmiltaan, jotta ominaisuus tulisi esiin.

Lähteet
-------

1. 1 2 3  The rat children of Pakistan  29.6.1998. BBC.
2. ↑  Focus on rat-children *irinnews.org*. Viitattu 3.2.2018.
3. 1 2  What makes us human?  1.8.2006. Daily Telegraph.
4. ↑  Mikrokefalia, pienipäisyys Kehitysvammahuollon tietopankki.
5. ↑  Perimä, kromosomit ja geenit Kehitysvammahuollon tietopankki.
**Oscar Valentin Bengts** (16. marraskuuta 1885 Närpiö – 9. maaliskuuta 1966 Närpiö) oli suomalainen varhaismodernistinen taiteilija.

Bengtsin vanhemmat olivat maanviljelijä, kestikievarin pitäjä Erik Anders Bengts ja Anna Kristina Stor-Nix. Vanhemman veljensä Carl Bengtsin tavoin Oscar Bengts oli luonnostaan taiteilija, mutta kun Carl oli Akseli Gallen-Kallelan oppilaana ja avustajana, Oscar toimi merimiehenä ja maanviljelijänä.

Bengts muutti Yhdysvaltoihin vuonna 1920, ja opiskeli Charles Baumannin alla Commercial Illustration School of New Yorkissa. Hän palasi Suomeen vuonna 1932 tarkoituksenaan toimia taidemaalarina Helsingissä, ja hänen töitään esitettiin Suomen Taiteilijain Näyttelyissä, sekä Oslossa, Tukholmassa ja Göteborgissa.

Bengtsin taiteelle olivat ominaista luonnonkuvaus ja rantamaisemat, mutta hän maalasi myös muotokuvia. Hän oli kiinnostunut valon ja eritoten veden heijastumien kuvaamisesta.

Lähteet
-------

* Suomen kuvataiteilijat-verkkomatrikkeli
* Ruotsinkielinen lyhyt biografia[vanhentunut linkki]
* Kuvataiteen Keski-Suomea: Carl Bengts (Arkistoitu – Internet Archive)

### Viitteet

1. ↑  Otavan Iso tietosanakirja, Otava 1967, osa 10 (ei sivunumeroa)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Uppslagsverket Finland

 |

 |
Djeser-Djeseru, arkkitehti Senenmutin suunnittelema Hatšepsutin temppeli Deir el-Bahrissa.
**Deir el-Bahri** (arab.  دير البحري‎ *dayr al-baḥrī*, sananmukaisesti "Pohjoinen luostari") on kuolintemppelien ja hautojen alue, joka sijaitsee Theban nekropolissa Egyptissä Niilin länsirannalla vastapäätä Luxorin kaupunkia.

Temppelialue
------------

Deir el Bahrin terassitemppeli oli alun perin 1460-luvulla eaa. suunniteltu kuningatar Hatšepsutin kuolintemppeliksi, mutta rakennusteknisistä syistä hanke epäonnistui.

Ensimmäinen alueelle rakennettu monumentti oli 1995 eaa. kuolleen 11. dynastian Mentuhotep II:n kuolintemppeli. Myös Amenhotep I ja Hatšepsut rakensivat paikalle temppelinsä. Hatšepsutin kuolintemppeli suunniteltiin aikaisempien kuningashautojen alapuolelle. Louhiminen ei kuitenkaan onnistunut suunnitellulla tavalla, koska kiviaines oli epätasaista. Hautakammio on tosin syvällä, mutta ei suunnitellulla paikalla. Sinne haudattiin vain Hatšepsutin lähin avustaja Senenmut.

Deir el Bahrin pohjapiirros: Mentuhotep II:n, Thutmosis III:n ja Hatšepsutin temppelit.
Al-Gama'a al-Islamiyyasta tulleet islamistiset militantit surmasivat alueella 58 matkailijaa ja neljä egyptiläistä vuonna 1997. Matkailijoiden määrä väheni alueella väliaikaisesti huomattavasti.

Katso myös
----------

* Mentuhotep II
* Kuninkaiden laakso
* Theba (Egypti)
* Thutmose III
* Hatšepsut

Lähteet
-------

* Mertz, Barbara 1964. *Temples, Tombs and Hieroglyphs*. New York: Coward-McCann. ISBN 0-87226-223-5

### Viitteet

1. ↑  Otavan suuri maailmanhistoria. Osa 2, Jokilaaksojen valtakunnat, Päätoim. Erling Bjöl, Otava. Keuruu 1982. ISBN 951-1-06987-X. Sivut 89–90.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Deir el Bahri**.
* Egypti-hakemisto Bluffton University
* The Cache at Deir el-Bahri – Arkaeologia About.com (Arkistoitu – Internet Archive)
* Djeser djeseru temppeli
* Deir el-Bahri, Marie Parsons
Norsu repii ceylonilaista kuolemaantuomittua. Piirros kirjasta *An Historical Relation of the Island Ceylon* (Robert Knox, 1681).
Alueet, joilla norsuteloitusta on käytetty
**Norsuteloitus** (pers. ‏زیر پى ِپیل افكندن‎, *zir pey-pil afkandan*; kirjaimellisesti "norsun jalkoihin heittäminen") oli tuhansien vuosien ajan yleinen teloitustapa kuolemaantuomituille Etelä- ja Kaakkois-Aasiassa, erityisesti Intiassa. Aasiannorsuja käytettiin murskaamaan, repimään kappaleiksi tai kiduttamaan vankeja julkisissa teloituksissa. Norsut opetettiin tappamaan ohjauksen mukaan nopeasti tai kiduttavan hitaasti. Kuninkaallisten hallinnassa olleet norsut edustivat sekä täydellistä valtaa että hallitsijan kykyä hallita villieläimiä.

Tapa käyttää norsuja teloituksissa herätti usein kauhunsekaista kiinnostusta eurooppalaisissa matkaajissa ja se mainitaan monissa päiväkirjoissa ja Aasiaa koskevissa tutkielmissa.

Etelä- ja Kaakkois-Aasiaa 1700- ja 1800-luvuilla hallinneet eurooppalaiset siirtomaavallat lopettivat lopulta tavan. Vaikka norsuja käytettiinkin teloituksiin lähinnä Aasiassa, tapa siirtyi pariin kertaan myös läntisiin maihin kuten antiikin Roomaan ja Karthagoon.

Lähteet
-------

1. ↑  Execution by Elephant: A Gory Method of Capital Punishment *www.ancient-origins.net*. Viitattu 23.8.2021. (englanniksi)

Aiheesta muualla
----------------

* Kuvia tai muita tiedostoja aiheesta **Norsuteloitus** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Plastun** (venäjäksi *Пластун*) on kylä ja alue Primorjen aluepiirissä, jonne japanilainen Sumimoto Corporationin 45% omistama OAO Terneiles investoi kapasiteetiltaan 420 000 vuosikuutiometrin sahalaitoksen, jonka tavoitteena on käynnistyä tammikuussa 2008.

Talous
------

Plastunissa toimii kolme OAO Terneilesin tytäryhtiötä:

* ZAO PTS Hardvud ("ПТС Харвуд"), kovien puulajien jalostus,
* OAO Plastun ("Пластун"), levytehdas
* ZAO STS Teknovud ("СТС Текновуд"), pehmeiden puulajien jalostus

Muuta
-----

1998 Plastunin opettajat sulkivat koulun kahdeksi viikoksi maksamattomien palkkojen vuoksi. Hallinto tarjosi vastineeksi koululakon lopettamiseksi sitä, ettei kaikista virkavelvollisuuksien laiminlyönneistä syytettäisi oikeudessa.

Sumimoto Corporation tuli Venäjän federaation puumarkkinoille 1996 ostamalla 11% Terneilesistä. Heinäkuussa 2007 se hankki lisää osuuksia ja omisti lopulta 45%. Yhtiön liikevaihto oli 2007 146 000 000 000 Yhdysvaltain dollarin tasoa.

Lähdeviitteet
-------------

1. 1 2 3
2. ↑
3. ↑   (Arkistoitu – Internet Archive)

Aiheesta muualla
----------------

* Panoramio:  kuva alueesta
**Hänen majesteettinsa tahdosta** (engl. *At His Majesty’s pleasure*) on lainopillinen sanonta, joka viittaa joidenkin nimitettyjen virkamiesten viran määrittämättömään pituuteen. Se perustuu käsitteeseen, jonka mukaan kaikki hallitukselle tuleva laillinen käskyvalta tulee kruunulta. Sanonta on saanut alkunsa Yhdistyneestä kuningaskunnasta, mutta sitä käytetään nykyään kaikissa Commonwealth realm -valtioissa.

Britanniassa ilmausta käytetään myös rikosoikeuden piirissä: Englannissa ja Walesissa alaikäinen tuomitaan murhasta vangittavaksi hänen majesteettinsa tahdosta.

Maissa, joiden valtionpäämies Yhdistyneen kuningaskunnan hallitsija edelleen on, hallitsijan valtaa käyttää kenraalikuvernööri, jonka kauden pituus on usein virallisesti hänen majesteettinsa tahdosta. Näin on esimerkiksi Uudessa-Seelannissa, jossa kenraalikuvernöörin virkakauden pituutta ei ole erikseen määritelty, mutta käytännöksi on muodostunut viisi vuotta. Myös Kanadassa kenraalikuvernöörin virkakauden pituus on virallisesti hänen majesteettinsa tahdosta, mutta käytännössä viisi vuotta.

Tasavalloissa
-------------

Ilmausta ja sen suomia valtaoikeuksia voidaan käyttää myös sellaisissa maissa, jotka ovat aiemmin olleet Britannian siirtokuntia, mutta ovat sittemmin muuttuneet tasavalloiksi (esim. Intia, Singapore ja Etelä-Afrikka). Tällöin *majestetti* tosin korvataan valtionpäämiehen tittelillä.

Yhdysvaltain perustuslain 2. artikla antaa presidentille valtuudet nimetä joitakin julkisia viranhaltijoita senaatin suostumuksella. Tämä koskee kaikkia Yhdysvaltain hallituksen jäseniä paitsi varapresidenttiä, joka valitaan vaaleilla presidentin kanssa. Näin ollen presidentti voi erottaa ministereitä milloin tahtoo ja mistä tahansa syystä. Yhdysvalloissa lainopillinen ilmaus on "presidentin tahdosta" (engl. *at the Pleasure of the President*).

Lähteet
-------

1. ↑  A life spent at Her Majesty’s Pleasure *The Sunday Times*.  8.12.2010. Viitattu 1.5.2022. (englanniksi)
2. ↑  Michael Tonry, Richard Frase: *Sentencing and Sanctions in Western Countries*. Oxford University Press, 2001-05-31. ISBN 978-0-19-535011-1. Teoksen verkkoversio (viitattu 1.5.2022). (englanniksi)
3. ↑  Peter John Boyce: *The Queen's Other Realms: The Crown and Its Legacy in Australia, Canada and New Zealand*. Federation Press, 2008. ISBN 978-1-86287-700-9. Teoksen verkkoversio (viitattu 1.5.2022). (englanniksi)
4. ↑  Canada: Government *globaledge.msu.edu*. Viitattu 1.5.2022. (englanniksi)
5. ↑  The doctrine of ‘pleasure’ and some Governors’ tenures *The Hindu*.  22.6.2014. Viitattu 1.5.2022. (englanniksi)
6. ↑  Presidential Clemency in Singapore  2022. SingaporeLegalAdvice.com. Viitattu 1.5.2022. (englanniksi)
7. ↑  Republic of South Africa Constitution Act 110 of 1983  1983. Government of South Africa. Viitattu 1.5.2022. (englanniksi)
8. ↑  Serving at the Pleasure of the President *National Archives*.  15.8.2016. Viitattu 1.5.2022. (englanniksi)
9. ↑  Serving at the Pleasure of the President *New Jersey State Bar Foundation*.  27.11.2017. Viitattu 1.5.2022. (englanniksi)
**Mustialanruusu** (*Rosa* 'Minette') on ruusujen sukuun kuuluva lajike, joka luetaan pensasruusuihin.

Kuvaus
------

Mustialanruusu kasvaa noin 1–1,5 metrin korkuiseksi pensaaksi. Oksat ovat vähäpiikkisiä. Lehdet ovat heikosti kiiltäviä, vaaleanvihreitä ja viisilehdykkäisiä. Lehdykät ovat pyöreähköjä. Kukat ovat 7–8 cm leveitä, vaaleanpunaisia, kerrottuja ja voimakastuoksuisia. Kukinta-aika on heinäkuussa. Nuput voivat avautua huonosti ja homehtua sateisella säällä. Mustialanruusu kasvattaa juuriversoja runsaasti. Lämpiminä kesinä Suomessa voi kehittyä litteänpyöreitä ja oranssinvärisiä kiulukoita.

Alkuperä
--------

'Minette' on ranskalaisen Jean-Pierre Vibertin jalostama ruusu vuodelta 1819. Vibert luokitteli ruusun centifoliaksi eli kartanoruusuksi. Suomenkielinen nimi mustialanruusu on peräisin Mustialan maatalousoppilaitoksesta, jossa lajiketta on lisätty ja myyty alkaen 1900-luvun alusta. Ruusua ei nykyään juuri kasvateta Pohjoismaiden ulkopuolella.

Käyttö
------

Mustialanruusu on vaatimaton kasvupaikan suhteen. Parhaiten se menestyy aurinkoisella tai puolivarjoisella kasvupaikalla tuoreessa, ravinteikkaassa ja kalkkiperäisessä maassa. Suomessa mustialanruusu on kestävä vyöhykkeillä I–IV.

Lähteet
-------

1. 1 2  Mustialanruusu *puutarha.net*. Viitattu 2.8.2011.
2. 1 2  Mustialanruusu *www.amk.fi*. Viitattu 2.8.2011. [vanhentunut linkki]
3. 1 2  Pentti Alanko: *Puut ja pensaat*. Kustannusosakeyhtiö Tammi, 1988. ISBN 951-30-6967-2.
4. ↑  Minette Suomen Ruususeura.  Arkistoitu 23.7.2020. Viitattu 23.7.2020.
**Kulta(III)kloridi** (AuCl3) on kulta- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden kultayhdisteiden ja kultapinnoitteiden valmistamiseen, lasin värjäämiseen sekä katalyyttinä orgaanisen kemian synteeseissä.

Ominaisuudet
------------

Huoneenlämpötilassa kulta(III)kloridi on punaista hygroskooppista kiteistä ainetta. Yhdiste on kiinteänä rakenteeltaan dimeeri (Au2Cl6) ja sen alkeiskoppi on monokliininen. Kulta(III)kloridi liukenee erittäin hyvin veteen ja liukenee myös eräisiin orgaanisiin liuottimiin kuten etanoliin, dietyylieetteriin ja asetonitriiliin. Kuumennettaessa aine hajoaa ensin kulta(I)kloridiksi ja lopulta kullaksi. Useat pelkistimet pelkistävät sen kullaksi. Kulta(III)kloridi on Lewis-happo ja muodostaa useita komplekseja, esimerkiksi tetrakloroauraatti(III)ionin ([AuCl4]-).

Valmistus ja käyttö
-------------------

Kulta(III)kloridi voidaan valmistaa kullan ja kloorin välisellä reaktiolla 200–250 asteen lämpötilassa tai liuottamalla kultaa kuningasveteen ja kuumentamalla muodostunutta tetraklorokultahappoa. Laboratoriomittakaavassa voidaan käyttää myös kullan ja jodikloridin tai sulfuryylikloridin välistä reaktiota.

2 Au + 3 Cl2 → 2 AuCl3
H[AuCl4] → AuCl3 + HCl
Kulta(III)kloridia käytetään kultapinnoitteiden ja niin kutsutun Cassiuksen kultapurppuran valmistamiseen ja lasin värjäämiseen tummanpunaiseksi. Siitä valmistetaan useita kultayhdisteitä, kuten kultasulfidia ja organokultayhdisteitä. Orgaanisen kemian synteeseissä kulta(III)kloridia käytetään katalyyttinä hapetuksissa, konjugaattiadditioissa ja useissa sykloadditioissa.

Lähteet
-------

1. 1 2 3 4  E. M. Karamäki: *Epäorgaaniset kemikaalit*, s. 477. Kustannusliike Tietoteos, 1983. ISBN 951-9035-61-3.
2. 1 2 3 4  Pradyot Patnaik: *Handbook of inorganic chemicals*, s. 326–328. McGraw-Hill Professional, 2002. ISBN 9780070494398. (englanniksi)
3. ↑  William M. Haynes, David R. Lide, Thomas J. Bruno: *CRC Handbook of Chemistry and Physics*, s. 4–65. 39th Edition. CRC Press, 2012. ISBN 978-1439880494. Kirja Googlen teoshaussa (viitattu 21.9.2020). (englanniksi)
4. 1 2 3  J. G. Cohn, Eric W. Stern & Samuel F. Etris: *Gold and Gold Compounds, Kirk-Othmer Encyclopedia of Chemical Technology*, John Wiley & Sons, New York, 2010. (englanniksi)
5. 1 2 3  Thomas Scott, Mary Eagleson: *Concise encyclopedia chemistry*, s. 467. Walter de Gruyter, 1994. ISBN 978-3110114515. (englanniksi)
6. 1 2 3  Michael J. Coghlan, Rene‐Viet Nguyen, Chao‐Jun Li, Daniel Pflästerer & A. Stephen K. Hashmi: *Gold(III) Chloride, e-EROS Encyclopedia of Reagents for Organic Synthesis*, John Wiley & Sons, New York, 2015. Teoksen verkkoversio Viitattu 21.9.2020.
7. ↑  Tse-Lok Ho: *Fiesers' Reagents for Organic Synthesis*, s. 280–281. John Wiley & Sons, 2016. ISBN 978-1-118-94280-2. Kirja Googlen teoshaussa (viitattu 21.9.2020). (englanniksi)
**Kaliumsyanaatti** (KOCN) on kalium- ja syanaatti-ionien muodostama epäorgaaninen ioniyhdiste. Ainetta käytetään kemianteollisuudessa muun muassa orgaanisessa synteesissä ja metallurgiassa.

Ominaisuudet
------------

Kaliumsyanaatti on huoneenlämpötilassa valkoisia voimakkaasti hygroskooppisia kiteitä. Yhdiste liukenee runsaasti veteen, mutta sen vesiliuokset hydrolysoituvat helposti muodostaen kaliumvetykarbonaattia ja ammoniakkia. Hydrolyysi tapahtuu nopeasti erityisesti happamissa olosuhteissa. Kuumennettaessa 700–900 °C lämpötilaan kaliumsyanaatti hajoaa.

Valmistus ja käyttö
-------------------

Kaliumsyanaattia valmistetaan kuumentamalla kaliumkarbonaatin ja urean seosta noin 400 °C:n lämpötilaan. Sivutuotteena reaktiossa muodostuu ammoniakkia. Muodostuva kaliumsyanaatti on tässä lämpötilassa neste, joten se jäähdytetään ja jauhetaan. Näin valmistettava kaliumsyanaatti on 95–99 % puhdasta. Epäpuhtauksina voi olla kaliumkarbonaattia, syanuurihappoa ja biureettia.

Tärkein kaliumsyanaatin käyttökohde on orgaanisten yhdisteiden semikarbatsidin, dulsiinin, hydantoiinin ja karbidopan valmistus. Kaliumsyanaatin etuna natriumsyanaattiin on sen helpompi valmistus korkeamman puhtauden omaavana ja parempi vesiliukoisuus. Muita kaliumsyanaatin käyttökohteita ovat teräksen kovettaminen ja rikkaruohomyrkkynä sipuliviljelmillä ja nurmikoilla.

Lähteet
-------

1. 1 2 3 4 5 6 7  E. M. Karamäki: *Epäorgaaniset kemikaalit*, s. 392. Kustannusliike Tietoteos, 1983. ISBN 951-9035-61-3.
2. 1 2 3  Peter M. Schalke: *Cyanates, Inorganic Salts, Ullmann's Encyclopedia of Industrial Chemistry*, John Wiley & Sons, New York, 2006. Viitattu 19.5.2014

Aiheesta muualla
----------------

* PubChem: Potassium cyanate (englanniksi)
* Kyoto Encyclopedia of Genes and Genomes (KEGG): Potassium cyanate (englanniksi)
* ChemBlink: Potassium cyanate (englanniksi)
Edward Stott
Edward Stott: *Pyykkipäivä*, maalattu vuonna 1906.
**William Edward Stott** (1859–1918) oli englantilainen taidemaalari. Stott tunnetaan maaseutua ja Raamatun tapahtumia kuvaavista maalauksistaan, joissa on hieno valonkäyttö. Hän opiskeli Pariisissa. Stott oli omana aikanaan kuuluisa ja suosittu taiteilija.

Elämänvaiheita
--------------

Stottin isä omisti paikallisen myllyn, joten varallisuutta oli anakin sen verran, että poika saatiin koulutettua. Isän mielestä taide ei ollut mikään ammatti ja hän toivoi pojastaan liikemiestä. 

Koska isätä ei saatu ymmärrystä ammatinvalinnalle, Stott muutti Manchesteriin, missä teki toimistotöitä ja opiskeli iltaisin Manchester School of Artissa. Hän muutti vuonna 1880 jatko-opintoja varten Ranskaan.Opinnot mahdollisti tuntemattomaksi jäänyt lahjoittaja. Pariisissa häntä opettivat aikansa muotitaiteilijat Carolus-Duran ja Alexandre Cabanel   

Sekä Carolus-Duran että Cabanel olivat tuolloin jo hieman vanhahtavia taiteilijoita. Stott innostui uudesta nousevasta suuntauksesta impressionismista ja alkoi tehdä maalauksmatkoja maaseudulle. Häntä kiehtoivat erityisesti Claude Monet`n ja Jules Bastien-Lepagen työt. Pariisin salongissa Stott piti tiettävästi yhden näyttelyn.  

Kotimaahansa Stott palasi vuonna 1883 ja asettui asumaan Lontooseen. Hän piti heti samana vuonna näyttelyn Royal Academyssa. Ulkoilmamaalauksesta innostuneena hän matkaili ympäri Englannin maaseutua etsimässä kuvauksellisia paikkoja. Hän löysi lopulta Amberelyn, Sussexista, minne asettui vuonna 1886 loppuelämäkseen.  

Stott oli tuottelias taiteilija ja hänellä oli paljon näyttelyitä. Hän oli mukana perustamassa New England Arts Clubia vuonna 1886. Hänen maaseutuaiheiset maalauksensa herättivät paljon huomiota. Sanottiin, että hänen kuvaamansa pellot olivat runoutta. Valon ja hämäryyden kuvaajana häntä pidettiin ylivoimaisena, hänen sanottiin löytäneen siitä kauneutta ja totuutta. Monet yksityshenkilöt kiinnostuivat hänen maalauksistaan   

Maalauksensa Stott luonnosteli kynällä ja pastelleilla ulkona. Lisäksi hän teki muistiinpanoja sääolosuhteista ja valosta. Studiossa hän maalasi teoksen loppuun useilla maalikerroksilla ja lopullinen kerros tehtiin lähes pointillistisesti. Stottin tapa maalata oli erittäin hidas. 

Testamentissaan Stott jätti 25 000 puntaa Royal Academy of Artsin opintomatkarahastoon. Hänet on haudattu Amberleyhin.

Lähteet
-------

1. 1 2
2. 1 2 3 4 5 6
3. ↑
4. 1 2
5. 1 2 3

Lisää aiheesta
--------------

* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* South Australia
* Musée d'Orsay
* Victoria
* RKD Artists
* Te Papa (New Zealand)
* ULAN

 |

 |
**Jyväskylän Seudun Palloseura (JPS)** (entinen *Jyväskylän Palloseura*) on Jyväskylässä toimiva palloiluseura. JPS:n miesten jääpallojoukkue pelaa Bandyliigassa ja jalkapallojoukkue Kakkosessa.

Jyväskylän Palloseura perustettiin 10. huhtikuuta 1962. Seuran ainoana lajina oli jalkapallo vuoteen 1964, jolloin jääpallotoiminta alkoi. Seura jatkaa jääpallossa Jyväskylän Palloilijoiden (JyP) perinteitä.

Jyväskylän Seudun Palloseura on voittanut jääpallon naisten Suomen mestaruuden vuosina 1985, 1989, 1990, 1991 ja 1992. Kaukalopallossa JPS on voittanut naisten suomen mestaruuden juuri samoina vuosina 1985, 1989, 1990, 1991 ja 1992. Miesten jääpallojoukkue pelasi pääsarjassa ensimmäisen kerran kaudella 1981–1982. Ensimmäisten miesten Suomen-mestaruutensa JPS voitti keväällä 2019. Aiemmilta kausilta sillä oli yksi hopea ja yksi pronssi. Ensimmäisen tittelin miesten jääpallossa JPS voitti marraskuussa 2013 voittamalla Jääpallon Suomen Cup -turnauksen Varkaudessa. Kaudella 2016–2017 se voitti myös Suomen Cupin kaatamalla Veiterän finaalissa maalein 4–3.

JPS:n jääpallojoukkueen ja jalkapallojoukkueen kotikenttänä toimii Nisulan monttu eli Viitaniemen liikuntapuisto.

Katso myös
----------

* Jyväskylän Seudun Palloseura (jääpallo)
* Jyväskylän Seudun Palloseura (jalkapallo)

Lähteet
-------

1. ↑  Bandyliiga 2014–2015 JPS.  Arkistoitu 24.9.2013. Viitattu 21.11.2014.
2. ↑  Edustusjoukkue: 3-divisioona JPS.  Arkistoitu 12.2.2015. Viitattu 21.11.2014.
3. ↑  Seuran esittely Web Archive:  JPS.  Arkistoitu 12.2.2015. Viitattu 14.9.2021.
4. ↑  Jyväskylän Seudun Palloseura ry, JPS *Finbandy.fi*. Viitattu 14.9.2021.
5. ↑  Nuorten ja naisten mestarit (pdf) *Finbandy.fi*. Viitattu 21.11.2014.
6. ↑  Kilpakenttien sankarit 4
7. ↑  JPS juhlii seurahistoriansa ensimmäistä jääpallon Suomen mestaruutta – katso tästä voittomaali ja mestaruustunnelmat  9.3.2019. Yle. Viitattu 6.4.2019.
8. ↑  Narukerälle vain yksi voitto, JPS vei Suomen cupin *Satakunnan Kansa*.  10.11.2013.  Arkistoitu 14.7.2014. Viitattu 19.11.2013.

Aiheesta muualla
----------------

* JPS:n virallinen sivusto

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kakkonen |
| --- |
|  |
| Joukkueet (2024) | 

|  |  |
| --- | --- |
| Lohko A | 
* Atlantis FC
* FC Futura
* FC Kiffen
* GrIFK
* JäPS
* Lahden Reipas
* MyPa
* NJS
* PEPO
* PPJ

 |
|  |
| Lohko B | 
* EBK
* Inter/2
* HJS
* Ilves/2
* Ilves-Kissat
* Pallo-Iirot
* SexyPöxyt
* TamU
* TPV
* VJS

 |
|  |
| Lohko C | 
* GBK
* Kraft
* Hercules
* JPS
* KuPS Akatemia
* Kuopion Elo
* OPS
* OTP
* SJK Akatemia/2
* TP-47

 |

 |

 |
Ikoni Pyhän Katariinan luostarissa Siinailla esittää kuvitteellista suojelusopimusta luostarin ja profeetta Muhammedin välillä.
**Kirjan kansat** (arab. أهل الكتاب‎, *ahl al-kitāb*) on Koraanin ja islamilaisen lain käyttämä käsite, joka viittaa etenkin juutalaisiin ja kristittyihin. Heitä koskevat määräykset islamilaisessa laissa poikkeavat muita uskontoja koskevista määräyksistä. Ilmaisu *ahl al-kitab* esiintyy Koraanissa 59 kertaa, joista ainakin 32 kohtaa viittaa vähintäänkin juutalaisiin.

Ahmad ibn an-Naqib al-Misri (k. 1368) esittää šarialakia kokoavassa kirjassaan, että kalifin tulee käydä sotaa juutalaisia, kristittyjä ja zarathustralaisia vastaan, joilla on valittavanaan joko kuolema tai alistuminen islamilaisen valtion sosiaaliseen järjestykseen. Siinä heillä on *dhimmien* eli suojeltujen asema, joka edellyttää *jizya* -veron maksamista. *Dhimmeiltä* vaaditaan myös Umarin sopimuksen mukaista käyttäytymistä. Islamilaisen valtion suojeltaviin *(al-dhimma)* kansalaisiin kuuluvat juutalaiset, kristityt, zarathustralaiset, samarialaiset ja saabilaiset sekä ne, jotka nojautuvat Abrahamiin tai muihin profeettoihin. Suojeltuja eivät ole epäjumalanpalvelijat tai ne, joilla ei ole pyhää kirjaa. Heillä on valittavana joko kääntyminen islamiin tai kuolemantuomio. 

Afrikassa muslimit kohtasivat luonnonuskontoja harjoittavia heimoja, jotka eivät sopineet kirjan kansan käsitteeseen. Konflikti vältettiin, kun nekin tulkittiin "kirjan kansoiksi".

Lähteet
-------

* Al-Misri, Ahmad ibn an-Naqib: *Reliance of the Traveller and Tools of the Worshipper. Teoksessa: Reliance of the Traveller. Revised Edition. The Classic Manual of Islamic Sacred Law "Umdat al-Salik" by Ahmad ibn Naqib al-Misri (d. 769/1368) In Arabic with Facing English Text, Commentary and Appendices Edited and Translated by Nuh Ha Mim Keller*, s. 47-648. Beltsville, Maryland: amana publications, 2017 (alkuteos n. 1368). ISBN 0-915957-72-8. Teoksen verkkoversio. (englanniksi) (arabiaksi)
* Griffith, Sidney: *Al-Nasara in thr Qur'an; a hermeneutical reflection. Teoksessa: New Perspectives on the Qur'an. The Qur'an in its historical context 2 (Toim. Gabriel Said Reynolds)*, s. 301–322. Rooutledge, 2011. ISBN 978-0-415-61548-8.
* Hoyland, Robert G.: *The Jews of the Hijaz in the Qur'an and in their inscriptions. Teoksessa: New Perspectives on the Qur'an. The Qur'an in its historical context 2 (Toim. Gabriel Said Reynolds)*, s. 91–116. Rooutledge, 2011. ISBN 978-0-415-61548-8.
* Martin, Richard, C. Woodward, Mark R & Atmaja Dwi S.: *Defenders of Reason in Islam. Mu'tazilism from Medieval School to Modern Symbol*. Oneworld, 1997. ISBN 1-85168-147-7.
* Robinson, David: *Muslim Societies in African History*. Cambridge University Press, 2011 (1. painos 2004). ISBN 978-0-521-53366-9. (englanniksi)

### Viitteet

1. ↑  Martin, Woodward & Atmaja 1997, s. 232
2. ↑  Griffith 2011, s. 310
3. ↑  Hoyland 2011, s. 91
4. ↑  al-Misri 2017/n.1368, s. 602 (09.8–9)
5. ↑  al-Misri 2017/n.1368, s. 607 (011.1–2)
6. ↑  Robinson 2011*,* s- 43–44